《发龟溪道中》
宋代·王洋

欲穷幽胜远纷华，频向晴空漾钓槎。
霞杂凫群归趁浦，雪飞鹭阵宿投沙。
山连空秀嫌花杂，树远多图怕雾遮。
莫怪故园归未得，为贪入手好烟霞。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。